**Anyakönyvi okiratok, hatósági bizonyítványok**

ANYAKÖNYVI OKIRATOK HATÓSÁGI BIZONYÍTVÁNYOK KIÁLLÍTÁSA

Az anyakönyv alapján az ügyfél szóbeli vagy írásbeli kérelmére anyakönyvi kivonat vagy hatósági bizonyítvány adható ki.

Az anyakönyvi kivonat kiállítását az érintett, vagy az általa meghatalmazott személy kérheti. Kiskorú esetén a szülők, vagy a szülők által meghatalmazott személy részére állítható ki az okirat. Halotti anyakönyvi kivonat kiadható a hozzátartozó részére, vagy annak, akinek jogos érdeke fűződik a haláleset tényének igazolásához, amennyiben a kérelmező az érdeket igazolja.

Szükséges iratok:

Átvevő személyazonosítására szolgáló okmány: személyazonosító igazolvány, vezetői engedély vagy útlevél, lakcímet igazoló hatósági igazolvány.

Amennyiben az átvevő meghatalmazott, úgy két tanú aláírásával ellátott eredeti meghatalmazás.

Az anyakönyvi kivonat kiadás illetékmentes.

A nem szociális célra felhasznált hatósági bizonyítvány kiadása illetékköteles, melyet 3.000.- Ft értékű illetékbélyeg formájában kell leróni.